arnastofnun/IGC-2024 huggingface dataset:
S-440/2018

Mál þetta, sem var tekið til dóms 16. nóvember 2018, höfðaði lögreglustjórinn á Suðurnesjum með ákæru 17. september 2018, á hendur E-x-x A-x-x, fæddum [...], sem kveðst vera frá Rússlandi:

,,fyrir skjalafals, með því að hafa, þriðjudaginn 7. ágúst 2018, framvísað við tollgæslu í Flugstöð Leifs Eiríkssonar, í blekkingarskyni, er hann kom til landsins með flugi nr. [...] frá Osló, Noregi, grunnfölsuðu kennivottorði frá Tékklandi nr. [...] á nafni [...], f.d. 16.08.1981, útgefnu þann 21.05.2013 með gildistíma til 21.05.2023.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar“.

Af hálfu ákærða er krafist vægustu refsingar sem lög leyfa. Þá gerir skipaður verjandi kröfu um hæfilega þóknun sér til handa vegna starfa á rannsóknarstigi og fyrir dómi.

Við þingfestingu máls þessa játaði ákærði brot sitt án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sakavottorð ákærða liggur ekki frammi í málinu. Engra gagna nýtur við um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd, sem og skýlausri játningu ákærða.

Af gögnum málsins verður ekki ráðið að ákærði geti talist hafa stöðu flóttamanns. Eins og málið liggur fyrir þykja því ekki vera efni til þess að víkja frá fastmótaðri dómvenju í málum sem þessu. Að framangreindu virtu og með hliðsjón af dómaframkvæmd þykir refsing ákærða því réttilega ákveðin fangelsi í 30 daga.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til að greiða sakarkostnað málsins, sem er þóknun skipaðs verjanda hans á rannsóknarstigi og fyrir dómi, Ú-kk-ef G-kk-ef lögmanns, er hæfilega þykir ákveðin 147.560 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, E-x-x A-x-x, fæddur 16. ágúst 1981, sæti fangelsi í 30 daga.

Ákærði greiði þóknun skipaðs verjanda síns, Ú-kk-ef G-kk-ef lögmanns, 147.560 krónur að virðisaukaskatti meðtöldum

M-kvk-nf H-kvk-nf H-kvk-nf

if !supportLineBreakNewLine
S-452/2017

Mál þetta, sem dómtekið var 25. janúar 2018, höfðaði lögreglustjórinn á Suðurnesjum með ákæru 20. nóvember 2017 á hendur ákærða, A-kk-þgf I-kk-þgf J-kk-þgf, kt. 000000-0000, [...];

„fyrir þjófnað, með því að hafa þriðjudaginn 14. mars 2017, á [...], stolið lyfjunum Atropin og Naloxon úr lyfjaboxi, 2 glös 10 ml. Magnesíum súfalt, 3 stk. Neprasol ampúlur, 3 stk. 10 mg. Stesolid, 1 ampúlu Adrenalín, 1 ampúlu Metergín, 10 töflur Cytotec, úr lyfjaskúffu inni á [...] og haft þau á brott með sér.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Kröfur ákærða eru þær að honum verði gerð sú vægasta refsing sem lög frekast heimila.

I

Við þingfestingu málsins 25. janúar sl. kom ákærði fyrir dóm og játaði sök. Í ljósi játningar ákærða ákvað aðstoðarmaður dómara að fara með málið samkvæmt 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

II

Ákærði hefur skýlaust játað sök í málinu. Að mati dómsins samrýmist játning hans framlögðum gögnum. Brot ákærða telst því sannað og er það réttilega heimfært til refsiákvæða í ákæru.

Samkvæmt framlögðu sakavottorði hefur ákærði í fjórum tilvikum gengist undir sektargerð lögreglustjóra. Í tvígang vegna brota gegn umferðarlögum, einu sinni vegna fíkniefnalagabrots og einu sinni vegna umferðar- og fíkniefnalagabrota. Þá var ákærði með dómi 17. júlí 2017 dæmdur til 30 daga fangelsisvistar vegna þjófnaðar, en fullnustu refsingarinnar frestað skilorðsbundið í tvö ár.

Brot það sem ákærði hefur nú verið sakfelldur fyrir var framið fyrir uppkvaðningu ofangreinds skilorðsdóms. Með vísan til 60. gr. almennra hegningarlaga nr. 19/1940 verður sá dómur tekinn upp og bæði málin tekin til meðferðar og refsing ákærða ákveðin í einu lagi eftir fyrirmælum 78. gr. almennra hegningarlaga.

Játningu ákærða ber að virða honum til málsbóta. Samkvæmt því og að brotum ákærða virtum þykir refsing hans hæfilega ákveðin fangelsi í 45 daga. Eins og hér stendur á þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Engan sakarkostnað leiddi af rannsókn málsins og rekstri þess hér fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, A-kk-nf I-kk-nf J-kk-nf, sæti fangelsi í 45 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

M-kvk-nf H-kvk-nf H-kvk-nf
S-495/2017

Mál þetta, sem dómtekið var 17. janúar 2018, er höfðað með ákæru lögreglustjórans á Suðurnesjum útgefinni 18. desember 2017, á hendur ákærða, H-x-x M-x-x S-x-x E-x-x, fæddum [...], ríkisborgara frá Írak;

„fyrir skjalafals, með því að hafa, mánudaginn 23. október 2017, framvísað við landamæraeftirlit í flugstöð L-kk-ef E-kk-ef, í blekkingarskyni, er hann var á leið til Kanada, með flugi WW-123, breytifölsuðu mexíkönsku vegabréfi nr. [...] á nafni A, fd. [...] með gildistíma frá [...] til [...].

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa svo og kröfu um hæfilega þóknun til handa tilnefndum verjanda á rannsóknarstigi málsins.

Farið var með mál þetta samkvæmt 164. gr. laga nr. 88/2008, um meðferð sakamála, og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Niðurstaða:

Við þingfestingu málsins játaði ákærði brot sitt án undandráttar og fær játning hans stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæða.

Sakavottorð ákærða, sem er íraskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd, sem og skýlausri játningu ákærða. Svo sem mál þetta liggur fyrir þykja ekki vera efni til þess að víkja frá fastmótaðri dómvenju í málum sem þessum. Refsing ákærða þykir samkvæmt því réttilega ákveðin fangelsi í 30 daga.

Samkvæmt 1. mgr. 235. gr. laga nr. 88/2008, sbr. 68. gr. laga nr. 49/2016, ber að dæma ákærða til greiðslu alls sakarkostnaðar. Er þar um að ræða þóknun tilnefnds verjanda á rannsóknarstigi, H-kvk-ef A-kvk-ef lögmanns, sem ákveðst 42.160 krónur, að meðtöldum virðisaukaskatti, og þóknun skipaðs verjanda ákærða vegna meðferðar málsins fyrir dómi, B-kk-ef E-kk-ef lögmanns, sem ákveðst 120.280 krónur, einnig að meðtöldum virðisaukaskatti.

I-kk-nf E-kk-nf héraðsdómari kveður upp dóm þennan.

D Ó M S O R Ð:

Ákærði, H-x-x M-x-x S-x-x E-x-x, fæddur [...], sæti fangelsi í 30 daga.

Ákærði greiði þóknun tilnefnds verjanda á rannsóknarstigi, H-kvk-ef A-kvk-þgf lögmanns, 42.160 krónur, og þóknun skipaðs verjanda ákærða vegna meðferðar málsins fyrir dómi, B-kk-ef E-kk-ef lögmanns, 120.280 krónur, hvort tveggja að meðtöldum virðisaukaskatti.

I-kk-nf E-kk-nf
S-497/2018

I

Mál þetta, sem dómtekið var 28. nóvember 2018, er höfðað með ákæru lögreglustjórans á Suðurnesjum 24. september 2018 á hendur ákærða, N-x-x Z-x-x, fæddum [...], ríkisborgara frá Alsír,

„fyrir skjalafals, með því að hafa, fimmtudaginn 23. ágúst 2018, framvísað við tollverði í Flugstöð Leifs Eiríkssonar, Sandgerði, í blekkingarskyni, hollensku kennivottorði, á nafninu A,, sem reyndist grunnfalsað, er ákærði kom í tollskoðun í flugstöðinni eftir komu til landsins. Mál nr. 008-2018-13579.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.“

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði játar sök og krefst þess aðallega að ákvörðun refsingar verði frestað skilorðsbundið, en til vara krefst hann vægustu refsingar sem lög leyfa og að refsing verði þá bundin skilorði. Þá gerir skipaður verjandi ákærða kröfu um hæfilega þóknun sér til handa að mati dómsins.

II

Við þingfestingu málsins játaði ákærði brot sitt án undandráttar og fær játning hans stoð í gögnum málsins. Var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu er sækjanda og skipuðum verjanda ákærða hafði verið gefinn kostur á að tjá sig um lagaatriði og ákvörðun viðurlaga. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæða.

Engra gagna nýtur við um að ákærði hafi áður gerst sekur um refsiverða háttsemi, en eins og fram er komið er hann alsírskur ríkisborgari. Verður við ákvörðun refsingar tekið mið af þeirri staðreynd, sem og skýlausri játningu ákærða. Eins og mál þetta liggur fyrir þykja ekki efni til þess að víkja frá fastmótaðri dómvenju í málum sem þessum. Verður refsing ákærða samkvæmt því ákveðin fangelsi í 30 daga.

Með hliðsjón af úrslitum málsins og vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar. Er þar um að ræða þóknun skipaðs verjanda ákærða, D-kvk-ef Ó-x-x G-kvk-ef lögmanns, sem ákveðst 84.320 krónur, að meðtöldum virðisaukaskatti.

I-kk-nf E-kk-nf héraðsdómari kveður upp dóm þennan.

D Ó M S O R Ð:

Ákærði, N-x-x Z-x-x, sem fæddur er [...], sæti fangelsi í 30 daga.

Ákærði greiði þóknun skipaðs verjanda síns, D-kvk-ef Ó-kvk-ef G-kvk-ef lögmanns, 84.320 krónur.

I-kk-nf E-kk-nf
S-505/2018

Mál þetta, sem dómtekið var 17. október 2018, er höfðað með ákæru lögreglustjórans á Suðurnesjum útgefinni 1. sama mánaðar á hendur ákærða, E-x-x L-x-x, fæddum […];

„fyrir skjalafals, með því að hafa, þriðjudaginn 25. september 2018, framvísað við lögreglu, í Flugstöð Leifs Eiríkssonar, í blekkingarskyni ítölsku kennivottorði nr. […] á nafni […], fd. […] í Ítalíu, með gildistíma frá 21. september 2016 til 21. maí 2026, sem [hafði verið stolið] óútfylltu (blank stolen), og því ekki lögmætur handhafi þess, er ákærði kom í vegabréfaskoðun vegna flugs WW-852 til Dublin, Írlandi.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Niðurstaða:

Við þingfestingu máls þessa játaði ákærði brot sitt án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Sakavottorð ákærða, sem er albanskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd, sem og skýlausri játningu ákærða.

Af gögnum málsins verður ekki ráðið að ákærði geti talist hafa stöðu flóttamanns. Eins og málið liggur fyrir þykja því ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga.

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, ber að dæma ákærða til greiðslu sakarkostnaðar. Eingöngu er um að ræða þóknun skipaðs verjanda ákærða, Ú-kk-ef G-kk-ef lögmanns, er hæfilega þykir ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, E-x-x L-x-x, fæddur […], sæti fangelsi í 30 daga.

Ákærði greiði þóknun skipaðs verjanda síns, Ú-kk-ef G-kk-ef lögmanns, 147.560 krónur að virðisaukaskatti meðtöldum.

K-kk-nf H-kk-nf
S-506/2018

Mál þetta, sem dómtekið var 30. nóvember 2018, er höfðað með ákæru lögreglustjórans á Suðurnesjum útgefinni 1. október sl. á hendur ákærðu, J-x-x M-x-x, fæddri […];

„fyrir skjalafals, með því að hafa, sunnudaginn 23. september 2018, framvísað við lögreglu, í Flugstöð Leifs Eiríkssonar, í blekkingarskyni dönsku vegabréfi nr. […] á nafni […], fd. […] í Danmörku með gildistíma frá 28. september 2017 til 28. september 2027 sem hún var ekki ekki lögmætur handhafi þess, er ákærða kom í vegabréfaskoðun vegna flugs WW-109 til New York, Bandaríkjanna.

Telst þessi háttsemi ákærðu varða við 1. mgr. 155. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Af hálfu ákærðu er krafist vægustu refsingar sem lög leyfa. Þá gerir verjandi ákærðu kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við fyrirtöku máls þessa 30. nóvember sl. játaði ákærða sök án undandráttar. Játning ákærðu fær stoð í gögnum málsins. Samkvæmt því þykir sannað að ákærða hafi gerst sek um þá háttsemi sem henni er gefin að sök í ákæru. Varðar háttsemi ákærðu við 1. mgr. 157. gr. almennra hegningarlaga nr. 19/1940.

Sakavottorð ákærðu liggur ekki frammi í málinu. Við ákvörðun refsingar ákærðu verður horft til skýlausrar játningar hennar.

Af gögnum málsins verður ekki ráðið að ákærða geti talist hafa stöðu flóttamanns. Eins og málið liggur fyrir þykja því ekki vera efni til þess að víkja frá fastmótaðri dómvenju í málum sem þessu. Refsing ákærðu þykir samkvæmt því réttilega ákveðin fangelsi í 30 daga.

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, ber að dæma ákærðu til greiðslu sakarkostnaðar. Eingöngu er um að ræða þóknun skipaðs verjanda ákærðu, H-kvk-ef A-kvk-ef lögmanns, er hæfilega þykir ákveðin svo sem í dómsorði greinir, og útlagðan ferðakostnað lögmannsins.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærða, J-x-x M-x-x, sæti fangelsi í 30 daga.

Ákærða greiði þóknun skipaðs verjanda síns, H-kvk-ef A-kvk-ef lögmanns, 189.720 krónur að virðisaukaskatti meðtöldum, og ferðakostnað verjanda, 32.400 krónur.

K-kk-nf H-kk-nf
S-507/2018

Mál þetta, sem var tekið til dóms 27. nóvember 2018, höfðaði lögreglustjórinn á Suðurnesjum með ákæru dags. 1. október 2018, á hendur H-x-x V-x-x V-x-x, kt. 000000-0000, [...]:

,,Fyrir fíkniefnalagabrot, með því að hafa, sunnudaginn 22. apríl 2018, í iðnaðarhúsnæði að [...], haft í vörslum sínum samtals 17 stk. kannabisplöntur og hafa um skeið fram til þess dags ræktað greindar plöntur, sem fundust í húsnæðinu.

Telst háttsemi þessi varða við 2., sbr. 4., sbr. 4. gr. a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerðar verði upptækar, framangreindar 17 kannabisplöntur samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerð nr. 233/2001.“

Ákærði sótti ekki þing við þingfestingu málsins 27. nóvember 2018 og boðaði ekki forföll en í fyrirkalli sem var ásamt ákæru löglega birt 16. nóvember 2018 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið það brot sem ákært er út af og er brot hans réttilega heimfært til refsiákvæða í ákærunni.

Ákærði er fæddur [...] og hefur samkvæmt framlögðu sakavottorði ekki áður sætt refsingu. Samkvæmt framangreindu, og að broti ákærða virtu, þykir refsing hans hæfilega ákveðin fangelsi í 45 daga, en skal fresta fullnustu refsingarinnar, og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerðar upptækar 17 kannabisplöntur.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða sakarkostnað málsins sem samkvæmt framlögðum reikningi nemur samtals 86.815 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, H-x-x V-x-x V-x-x, sæti fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 17 kannabisplöntum.

Ákærði greiði 86.815 krónur í sakarkostnað.

M-kvk-nf H-kvk-nf H-kvk-nf

if !supportLineBreakNewLine
S-512/2018

Mál þetta, sem dómtekið var 5. október 2018, er höfðað með ákæru útgefinni af lögreglustjóranum á Suðurnesjum þann sama dag á hendur ákærða, A-x-x Z-x-x, fæddum […], írönskum ríkisborgara;

„fyrir skjalafals, með því að hafa, mánudaginn 17. september 2018, framvísað við landamæraeftirlit í flugstöð L-kk-ef E-kk-ef, í blekkingarskyni, er hann var á leið til Manchester, Bretlandi, með flugi nr. FI440, breytifölsuðu frönsku vegabréfi, nr. […], á nafni […], fd. […], með gildistíma frá 03.11.2010 til 2.11.2020.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.“

Með ákæru, sem einnig var útgefin 5. október 2018, var annað sakamál, sem fékk númerið S-513/2018 hér fyrir dómi, höfðað af lögreglustjóranum á Suðurnesjum gegn ákærða;

„fyrir skjalafals, með því að hafa, fimmtudaginn. 4. október 2018, framvísað við landamæraeftirlit í flugstöð L-kk-ef E-kk-ef, í blekkingarskyni, er hann var á leið til Dublin, Írlandi, með flugi nr. WW-854, breytifölsuðu frönsku vegabréfi, nr. […], á nafni […], fd. […], með gildistíma frá 09.06.2011 til 08.06.2021.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.“

Við þingfestingu 5. október sl. var mál nr. S-513/2018 sameinað máli þessu.

Ákæruvaldið krefst þess í málinu að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa játaði ákærði brot sín án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákærum og þar er réttilega heimfærð til refsiákvæða.

Sakavottorð ákærða, sem er íranskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd, sem og skýlausri játningu ákærða.

Af gögnum málsins verður ekki ráðið að ákærði geti talist hafa stöðu flóttamanns. Eins og málið liggur fyrir þykja því ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 45 daga.

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, ber að dæma ákærða til greiðslu sakarkostnaðar. Eingöngu er um að ræða þóknun skipaðs verjanda ákærða, H-kvk-ef A-kvk-ef lögmanns, er hæfilega þykir ákveðin svo sem í dómsorði greinir, og ferðakostnað verjanda, 10.080 krónur.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, A-x-x Z-x-x, fæddur […], sæti fangelsi í 45 daga.

Ákærði greiði þóknun skipaðs verjanda síns, H-kvk-ef A-kvk-ef lögmanns, 210.800 krónur að virðisaukaskatti meðtöldum, og útlagðan ferðakostnað verjandans, 10.080 krónur.

K-kk-nf H-kk-nf
S-516/2018

I

Mál þetta, sem dómtekið var 28. nóvember 2018, er höfðað með ákæru lögreglustjórans á Suðurnesjum 8. október 2018 á hendur ákærða, T-x-x A-x-x, fæddum [...], ríkisborgara frá Kenýa,

„fyrir misnotkun skjala, með því að hafa, sunnudaginn 5. ágúst 2018, í Flugstöð Leifs Eiríkssonar, er hann var að koma með flugi [...] frá Kaupmannahöfn, Danmörku og á leið með flugi [...] til Montreal, Kanada, framvísað við landamærayfirvöld, í blekkingarskyni, sænsku vegabréfi nr. [...], á nafni A, fd. [...], með gildistíma frá [...] til [...] og sænsku kennivottorði nr. [...] á nafni sama aðila með gildistíma frá [...] til [...].

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.“

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði játar sök og krefst þess aðallega að ákvörðun refsingar verði frestað skilorðsbundið, en til vara krefst hann vægustu refsingar sem lög leyfa og að refsing verði þá bundin skilorði. Þá gerir skipaður verjandi ákærða kröfu um hæfilega þóknun sér til handa að mati dómsins.

II

Við þingfestingu málsins játaði ákærði brot sitt án undandráttar, en kvaðst vera sómalskur ríkisborgari. Fær játning hans stoð í gögnum málsins. Var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu er sækjanda og skipuðum verjanda ákærða hafði verið gefinn kostur á að tjá sig um lagaatriði og ákvörðun viðurlaga. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæða.

Engra gagna nýtur við um að ákærði hafi áður gerst sekur um refsiverða háttsemi, en eins og fram er komið kveðst hann vera sómalskur ríkisborgari. Verður við ákvörðun refsingar tekið mið af þeirri staðreynd, sem og skýlausri játningu ákærða. Eins og mál þetta liggur fyrir þykja ekki efni til þess að víkja frá fastmótaðri dómvenju í málum sem þessum. Verður refsing ákærða samkvæmt því ákveðin fangelsi í 30 daga.

Með hliðsjón af úrslitum málsins og vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar. Er þar um að ræða þóknun skipaðs verjanda ákærða, D-kvk-ef Ó-x-x G-kvk-ef lögmanns, sem ákveðst 84.320 krónur, að meðtöldum virðisaukaskatti.

I-kk-nf E-kk-nf héraðsdómari kveður upp dóm þennan.

D Ó M S O R Ð:

Ákærði, T-x-x A-x-x, sem fæddur er [...], sæti fangelsi í 30 daga.

Ákærði greiði þóknun skipaðs verjanda síns, D-kvk-ef Ó-kvk-ef G-kvk-ef lögmanns, 84.320 krónur.

I-kk-nf E-kk-nf